2.3 การประกอบธุรกิจของแต่ละสายผลิตภัณฑ์

 ลักษณะผลิตภัณฑ์หรือบริการ

  บริษัทประกอบธุรกิจรับเหมาก่อสร้างโครงการขนาดใหญ่ทั้งภาครัฐและเอกชน
  โดยมุ่งเน้นผลงานก่อสร้างที่มีคุณภาพสูง มีเป้าหมายความสำเร็จสูงสุด คือ
  มาตรฐานของผลงานก่อสร้างที่มีคุณภาพ ตรงเวลา ราคายุติธรรม
  โดยคำนึงถึงความปลอดภัยในระหว่างการก่อสร้าง
  เป็นมิตรกับสิ่งแวดล้อมและดูแลระบบสุขอนามัยภายในพื้นที่ทำงานทั้งอาคารสำนักงานและพื้นที่ก่อสร้าง
  เพื่อตอบสนองความต้องการของลูกค้า
  รวมถึงการนำเทคโนโลยีการก่อสร้างที่ทันสมัยมาประยุกต์ใช้กับโครงการก่อสร้างของบริษัท
  เพื่อลดต้นทุนและเพิ่มผลกำไรสูงสุด

งานก่อสร้างของบริษัท แบ่งตามประเภทการก่อสร้างได้ 5 ประเภทหลัก คือ

1.  งานก่อสร้างด้านสาธารณูปโภค ได้แก่ ถนน ทางด่วน ทางยกระดับ ทางหลวง สะพาน
    รถไฟฟ้าขนส่งมวลชน

2.  งานก่อสร้างด้านอุตสาหกรรม ได้แก่ โรงกลั่นน้ำมัน โรงงานปิโตรเคมี โรงงานอุตสาหกรรม
    โครงสร้างเหล็กขนาดใหญ่ งานวางท่ออุตสาหกรรม

3.  งานก่อสร้างด้านอาคาร ได้แก่ อาคารสำนักงาน คอนโดมีเนียม อาคารศูนย์ซ่อมบำรุง
    และสถานีรถไฟฟ้า

4.  งานก่อสร้างด้านพลังงาน ได้แก่ โรงไฟฟ้าขนาดใหญ่และขนาดกลาง

5.  งานก่อสร้างด้านสิ่งแวดล้อมและงานอื่น ๆ ได้แก่ ระบบบำบัดน้ำเสีย ระบบประปา
    ระบบกำจัดขยะ คลองส่งน้ำ คลองระบายน้ำ

โครงสร้างรายได้ แบ่งตามประเภทงานก่อสร้าง (หน่วย : ล้านบาท)

  --------------- -------- ---------- -------- ---------- -------- ----------
  ประเภทงาน       2552                2551                2550     

                  ล้านบาท   %          ล้านบาท   %          ล้านบาท   %

  ด้านสาธารณูปโภค   3,181    26.70      6,874    47.29      7,031    40.84

  ด้านอุตสาหกรรม    4,856    40.76      1,912    13.15      830      4.82

  ด้านอาคาร        3,577    30.02      3,918    26.95      4,115    23.90

  ด้านพลังงาน       259      2.17       1,545    10.63      5,004    29.06

  ด้านสิ่งแวดล้อม     41       0.34       288      1.98       237      1.38

  รวม             11,914   100.00     14,537   100.00     17,217   100.00
  --------------- -------- ---------- -------- ---------- -------- ----------

-   ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยที่มีผลกระทบต่อโอกาสในการประกอบธุรกิจ

จากแผนการกระตุ้นเศรษฐกิจของรัฐบาลผ่านแผนปฏิบัติการไทยเข้มแข็งปี 2555
ซึ่งเป็นนโยบายระยะกลาง และยาว ของรัฐบาลโดยบางโครงการเริ่มต้นในช่วงปลายไตรมาส 3
ของปี 2552 แผนการกระตุ้นเศรษฐกิจดังกล่าวมีวงเงินรวม 1,431,330 ล้านบาท
แยกเป็นแผนลงทุนในสาขาต่างๆ รวม 13 สาขา โดยส่วนใหญ่เป็นการลงทุนในโครงสร้างพื้นฐาน
ซึ่งจะสร้างโอกาสที่ดีต่อธุรกิจก่อสร้างและธุรกิจที่เกี่ยวข้อง

ปัจจัยที่มีผลกระทบต่อข้อจำกัดในการประกอบธุรกิจ

จากนโยบายกระตุ้นเศรษฐกิจของภาครัฐผ่านโครงการต่างๆ ทำให้ภาครัฐต้องใช้เงินทุนจำนวนมาก
ส่งผลต่ออุปสงค์ของเงินที่เพิ่มสูงขึ้น โดยคาดการณ์ว่าอัตราดอกเบี้ยจะมีแนวโน้มปรับตัวเพิ่มสูงขึ้น
ซึ่งอาจส่งผลทำให้ต้นทุนทางการเงินของบริษัท เพิ่มสูงขึ้นตามไปด้วย
นอกจากนี้ภาวะราคาน้ำมันอันเป็นต้นทุนทางอ้อมต่อต้นทุนการดำเนินงานมีแนวโน้มปรับตัวเพิ่มสูงขึ้น
โดยคาดว่าในปี 2553
ราคาวัสดุก่อสร้างมีโอกาสที่ราคาจะปรับเพิ่มขึ้นตามการฟื้นตัวของเศรษฐกิจโลก

การเปิดเสรีภาคบริการในอนาคตซึ่งรวมถึงธุรกิจรับเหมาก่อสร้างด้วยจะส่งผลให้ผู้รับเหมาก่อสร้างและผู้ประกอบวิชาชีพที่เกี่ยวข้องจากต่างประเทศสามารถเข้ามาแข่งขันได้มากขึ้น

สิทธิประโยชน์ที่บริษัท ได้รับ

บริษัท ได้ขึ้นทะเบียนเป็นผู้รับเหมาประเภทต่างๆ
กับทางราชการและรัฐวิสาหกิจทุกแห่งที่เกี่ยวข้องกับอุตสาหกรรมก่อสร้าง
โดยในการขึ้นทะเบียนเป็นผู้รับเหมาจะมีการพิจารณาคุณสมบัติในด้านต่างๆ ดังต่อไปนี้

คุณสมบัติทั่วไป

-   รูปแบบการจดทะเบียนของกิจการ เช่น ห้างหุ้นส่วนจำกัด บริษัทจำกัด บริษัทมหาชนจำกัด

-   วัตถุประสงค์ในการดำเนินงานของกิจการ

คุณสมบัติเฉพาะ

-   ฐานะการเงิน (ทุนจดทะเบียน, วงเงินสินเชื่อ)

-   ผลงานที่ผ่านมาในอดีต

-   เครื่องมือเครื่องจักร

-   บุคลากร

ในปี 2551 บริษัทได้รับการขึ้นทะเบียนเป็นผู้รับเหมาของหน่วยงานต่าง ๆ ดังต่อไปนี้

กรมโยธาธิการและผังเมือง

+-----------------+----------+----------+------------+----------------+
| สาขางานก่อสร้าง   | งานอาคาร | งานเขื่อน  | ทางระบายน้ำ | ระบบบำบัดน้ำเสีย  |
+-----------------+----------+----------+------------+----------------+
|   ประเภทชั้น      | 1        | 1        | 1          | 1              |
+-----------------+----------+----------+------------+----------------+
|   วงเงินก่อสร้าง   | <        |          |            |                |
|                 | -------- |          |            |                |
|                 | -------- |          |            |                |
|                 | -------ไ |          |            |                |
|                 | ม่จำกัดวงเ |          |            |                |
|                 | งิน------ |          |            |                |
|                 | -------- |          |            |                |
|                 | -------> |          |            |                |
+-----------------+----------+----------+------------+----------------+

กรุงเทพมหานคร

  ---------------------- ------------------------------------------------- --------------------------
  สาขางานก่อสร้าง          งานทาง                                            งานอาคาร

  ประเภทชั้น               1                                                 1

  วงเงินก่อสร้าง            <------------------ไม่จำกัดวงเงิน---------------->   
  ---------------------- ------------------------------------------------- --------------------------

การประปานครหลวง

+-------------+--------+--------+--------+----------+------+----------+
| สา          | ท่อ     | ท่อ     | ง      | ระบบส    | ร    | สถานีสูบน้ำ |
| ขางานก่อสร้าง | ประธาน | จ่ายน้ำท | านโยธา | ่งน้ำประปา | ะบบผ |          |
|             |        | ่อบริการ |        |          | ลิตน้ำ | ถังเก็บน้ำ  |
+-------------+--------+--------+--------+----------+------+----------+
| ประเภทชั้น    | 2      | 2      | 2      | จดในนาม  | 2    | 2        |
|             |        |        |        | JV       |      |          |
+-------------+--------+--------+--------+----------+------+----------+
| วงเงินก่อสร้าง | มีวงเง  |        |        |          |      |          |
|             | ินขีดควา |        |        |          |      |          |
|             | มสามาร |        |        |          |      |          |
|             | ถในการ |        |        |          |      |          |
|             | รับงานใ |        |        |          |      |          |
|             | หม่มูลค่า |        |        |          |      |          |
|             | 28,722 |        |        |          |      |          |
|             | ล้านบาท |        |        |          |      |          |
+-------------+--------+--------+--------+----------+------+----------+

การประปาภูมิภาค

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

การไฟฟ้าฝ่ายผลิตแห่งประเทศไทย

  ----------------------- -----------------------------------------------
  สาขางานก่อสร้าง           ทุกประเภท

  ประเภทชั้น                -

  วงเงินก่อสร้าง             ไม่จำกัดวงเงิน
  ----------------------- -----------------------------------------------

กรมชลประทาน

  ----------------------- -----------------------------------------------
  สาขางานก่อสร้าง           งานก่อสร้างชลประทาน

  ประเภทชั้น                1

  วงเงินก่อสร้าง             ไม่จำกัดวงเงิน
  ----------------------- -----------------------------------------------

บริษัท ทีโอที จำกัด (มหาชน)

  ------------------ ------------------------------------------------- ----------------- -----------------
  สาขางานก่อสร้าง      งานทาง                                            งานอาคาร          งานท่อร้อยสาย

  ประเภทชั้น           1                                                 1                 1

  วงเงินก่อสร้าง        <------------------ไม่จำกัดวงเงิน---------------->                     
  ------------------ ------------------------------------------------- ----------------- -----------------

กรมทางหลวง

  ------------------- ------------------------------------------------- --------------------------------
  สาขางานก่อสร้าง       งานทาง                                            งานสะพานและท่อ

  ประเภทชั้น            พิเศษ                                              

  วงเงินก่อสร้าง         <------------------ไม่จำกัดวงเงิน---------------->   
  ------------------- ------------------------------------------------- --------------------------------

กรมทางหลวงชนบท

  ----------------- ------------------------------------------------- ---------------- -------------------
  สาขางานก่อสร้าง     งานทาง                                            งานสะพาน         งานอุโมงค์ทางลอด

  ประเภทชั้น          พิเศษ                                              พิเศษ             พิเศษ

  วงเงินก่อสร้าง       <------------------ไม่จำกัดวงเงิน---------------->                    
  ----------------- ------------------------------------------------- ---------------- -------------------

 (2) ตลาดและภาวะการแข่งขัน

1.  นโยบายและลักษณะการตลาดของผลิตภัณฑ์และบริการที่สำคัญ

  กลยุทธ์การแข่งขัน

1.  บริษัท มีนโยบายลดต้นทุนการผลิตลง
    โดยการลดความผิดพลาดในการผลิตโดยให้มีการแก้ไขชิ้นงานน้อยที่สุด
    เพื่อเพิ่มศักยภาพในการแข่งขันทางด้านราคาและการทำกำไร

2.  ยึดหลักการดำเนินงานโดยมุ่งเน้นผลงานก่อสร้างที่มีคุณภาพสูง โดยคำนึงถึงความปลอดภัย
    สิ่งแวดล้อมและสุขอนามัยของงานก่อสร้างเป็นสำคัญ และส่งมอบงานให้กับลูกค้าตรงตามเวลา

3.  นโยบายบริหารเงินสดให้มีประสิทธิภาพสูงสุด
    โดยควบคุมและวางแผนทางการเงินให้เกิดสภาพคล่องสูงสุด

4.  ควบคุมการขยายลงทุน และการใช้จ่าย

5.  บริหารจัดการสินทรัพย์ที่ไม่ก่อให้เกิดรายได้

6.  บริหารจัดการเครื่องมือเครื่องจักรในงานก่อสร้างให้เกิดประสิทธิภาพสูงสุด

7.  เพิ่มประสิทธิภาพและการผลิต ปรับปรุงระบบการทำงานให้มีประสิทธิภาพอย่างต่อเนื่อง

8.  เพิ่มช่องทางหรือค้นหาตลาดใหม่ภายใต้สภาพเศรษฐกิจในปัจจุบัน

9.  มุ่งเน้นในงานก่อสร้างเฉพาะด้านที่ต้องใช้ความชำนาญสูง

10. มุ่งเน้นการเพิ่มประสิทธิภาพของบุคลากรเพื่อเตรียมรองรับงานในส่วนภาคเอกชนโดยเฉพาะทางด้านพลังงานที่กำลังขยายตัวเพิ่มมากขึ้นตามสภาพความต้องการที่เพิ่มมากขึ้นรวมถึงการจัดเตรียมบุคลากรเพื่อความพร้อมในการรับงานก่อสร้างในสภาวะเศรษฐกิจถดถอย

ลักษณะลูกค้า

  บริษัท มีความสามารถในการรับงานก่อสร้างหลากหลายประเภท ลูกค้างานก่อสร้างของบริษัท
  จึงมีความหลากหลายแตกต่างกันไปตามประเภทงาน และบริษัท
  มีความสามารถในการรับงานก่อสร้างได้จากทั้งลูกค้าภาคราชการ รัฐวิสาหกิจและภาคเอกชน

ลูกค้าในภาคราชการและรัฐวิสาหกิจ ในปี 2553 บริษัท
ยังคงมีเป้าหมายในการรับงานก่อสร้างจากภาครัฐที่มีโครงการลงทุนในโครงการระบบรถไฟฟ้าขนส่งมวลชนขนาดใหญ่
เช่น การรถไฟฟ้าขนส่งมวลชนแห่งประเทศไทยและกรุงเทพมหานคร
ซึ่งเป็นโครงสร้างพื้นฐานสำคัญที่จะกระตุ้นเศรษฐกิจของประเทศ
ซึ่งคาดว่าจะมีการดำเนินการภายในปี 2553 รวมถึงการลงทุนโครงการขนาดใหญ่อื่นๆ
อย่างต่อเนื่อง

ลูกค้าในภาคเอกชนในปี 2553 บริษัท ยังมุ่งเน้นที่จะรับงานก่อสร้างในธุรกิจที่เกี่ยวข้องกับพลังงาน
เช่น โรงไฟฟ้าขนาดใหญ่และขนาดกลางและงานก่อสร้างด้านอุตสาหกรรม เช่น โรงงานปิโตรเคมี
งานก่อสร้าง Pre-Assembly Modules

-   กลุ่มลูกค้าเป้าหมาย

1.  งานภาคราชการและรัฐวิสาหกิจ ซึ่งประกอบด้วย กรมทางหลวงชนบท กรมชลประทาน
    กรมทางหลวง กรุงเทพมหานคร และเทศบาลต่างๆ รวมทั้งการรถไฟแห่งประเทศไทย
    การทางพิเศษแห่งประเทศไทย การรถไฟฟ้าขนส่งมวลชนแห่งประเทศไทย การไฟฟ้านครหลวง
    การไฟฟ้าฝ่ายผลิตแห่งประเทศไทย การประปานครหลวง

2.  งานภาคเอกชน ประกอบด้วย
    โรงงานปิโตรเคมีและอุตสาหกรรมที่เกี่ยวข้องรวมไปถึงโรงไฟฟ้าขนาดใหญ่และขนาดกลาง
    เช่น กลุ่มบริษัท ปตท.
    บริษัทเอกชนต่างประเทศที่ทำธุรกิจเกี่ยวกับการก่อสร้างโรงงานปิโตรเคมีและโรงไฟฟ้า
    เป็นต้น

โครงสร้างรายได้จากการก่อสร้าง แบ่งตามประเภทลูกค้า

  --------------- ----------- -------- --------- -------- --------- --------
  ลูกค้า            2552                 2551               2550      

                  ล้านบาท      %        ล้านบาท    %        ล้านบาท    %

  ภาคราชการ       5,820       48.85    10,712    73.69    12,015    69.79

  ภาคเอกชน        6,094       51.15    3,825     26.31    5,202     30.21

  รวม             11,914      100.00   14,537    100.00   17,217    100.00
  --------------- ----------- -------- --------- -------- --------- --------

-   การจำหน่ายและช่องทางการจำหน่าย

การรับงานก่อสร้างส่วนใหญ่จะต้องใช้การประมูลราคาแข่งขันกับบริษัทก่อสร้างอื่นๆ
ปัจจุบันงานภาคราชการและรัฐวิสาหกิจจะใช้ระบบ e-Auction
เกือบทั้งหมดตามระเบียบการจัดซื้อจัดจ้างใหม่
ส่วนงานภาคเอกชนส่วนใหญ่ยังใช้วิธีเสนอราคาโดยการยื่นซองเสนอราคาและวิธีการตกลงราคา
ขึ้นอยู่กับขนาดและประเภทของงานและลูกค้า
ในอดีตช่องทางการจำหน่ายจะเน้นภายในประเทศเท่านั้น
แต่เนื่องจากโอกาสงานก่อสร้างในต่างประเทศที่มีมากขึ้น บริษัท
ได้มีการศึกษาถึงแนวทางในการขยายงานไปดำเนินงานในต่างประเทศมากขึ้น

(ข) สภาวะการแข่งขัน

-   สภาพการแข่งขันในอุตสาหกรรม

อุตสาหกรรมก่อสร้างของไทยในช่วงปี 2552 หดตัวลงต่อเนื่องจากปีก่อนหน้า
โดยมีสาเหตุสำคัญจากการชะลอการลงทุนในภาคอสังหาริมทรัพย์ในช่วงที่เศรษฐกิจถดถอย
ขณะที่ปัญหาทางการเมืองได้ส่งผลต่อความเชื่อมั่นของประชาชนและนักลงทุน
รวมทั้งยังเป็นอุปสรรคสำคัญต่อการลงทุนก่อสร้างของภาครัฐ
ทำให้โครงการก่อสร้างของภาครัฐชะลอตัวลงเช่นกัน ทั้งการลงทุนของรัฐวิสาหกิจขนาดใหญ่
และการลงทุนในโครงสร้างพื้นฐานโครงการใหม่ๆ เกิดขึ้นน้อย
ในขณะที่ภาคเอกชนเองก็เลือกที่จะชะลอการลงทุนออกไป
ทำให้จำนวนโครงการก่อสร้างทั้งภาครัฐและภาคเอกชนมีปริมาณลดน้อยลง
สภาวะการแข่งขันของผู้รับเหมาค่อนข้างรุนแรงและมีแนวโน้มอาจเกิดปัญหาผู้รับเหมาตัดราคากันเอง
เพราะต้องการให้มีงานเข้ามาเพื่อประคองธุรกิจให้อยู่รอด
ส่วนงานก่อสร้างโครงการขนาดใหญ่ของภาครัฐในปี 2552
มีโครงการใหม่ที่เริ่มต้นก่อสร้างไปแล้วไม่มากนัก โดยคาดว่าโครงการต่างๆ
ที่รัฐบาลมีแผนการดำเนินการส่วนใหญ่ จะเริ่มดำเนินการก่อสร้างได้ใน 2553 เป็นต้นไป

-   จำนวนคู่แข่งขันโดยประมาณ

สามารถจำแนกคู่แข่งหลักๆ ที่สำคัญของบริษัท ตามลักษณะงานก่อสร้างหลักของบริษัท ดังนี้

-   งานทางด้านอาคาร มีคู่แข่งรายใหญ่ประมาณ 15 ราย

-   งานทางด้านสาธารณูปโภค แบ่งเป็น

-   ถนนและสะพาน มีคู่แข่งรายใหญ่ประมาณ 20 ราย

-   งานเขื่อน, คลองส่งน้ำ และระบบประปา มีคู่แข่งรายใหญ่ประมาณ 10 ราย

-   งานระบบระบายน้ำและบำบัดน้ำเสีย ระบบกำจัดขยะ มีคู่แข่งรายใหญ่ประมาณ 12 ราย

-   ขนาดของบริษัท เมื่อเทียบกับคู่แข่งขัน

เมื่อเทียบจากรายได้จากงานก่อสร้างในปีที่ผ่านมาและขนาดของโครงการก่อสร้างที่บริษัท
ดำเนินงาน จัดได้ว่าบริษัท อยู่ใน 3 อันดับต้นๆ
ของบริษัทก่อสร้างขนาดใหญ่ที่จดทะเบียนในตลาดหลักทรัพย์แห่งประเทศไทย

-   สถานภาพและศักยภาพในการแข่งขัน

การชะลอตัวของการลงทุนในภาคก่อสร้างของปี 2552
ทำให้ปริมาณงานก่อสร้างใหม่ของบริษัทลดลงประกอบกับมีการแข่งขันด้านราคาค่อนข้างมาก
อย่างไรก็ตามบริษัทยังคงสามารถรักษาสถานภาพทางการแข่งขันไว้ได้
โดยบริษัทมีส่วนแบ่งการตลาดเป็นอันดับ 3 คิดเป็น 11.97 %
เมื่อเปรียบเทียบในแง่รายได้เทียบกับบริษัทรับเหมาก่อสร้างที่จดทะเบียนในตลาดหลักทรัพย์รวม 16
ราย ณ สิ้นไตรมาสที่ 3 ปี 2552 โดยมีรายได้รวม 79,484 ล้านบาท

แนวโน้มภาวะอุตสาหกรรมและสภาพการแข่งขันในอนาคต

ในปี 2553 คาดว่าเศรษฐกิจโดยรวมของประเทศจะมีทิศทางดีขึ้นกว่าปี 2552
ตามภาวะเศรษฐกิจในต่างประเทศที่เริ่มมีสัญญาณดีขึ้น
อีกทั้งยังได้รับแรงหนุนจากมาตรการกระตุ้นเศรษฐกิจระยะที่ 2 ของรัฐบาล (Stimulus Package
2: SP2) หรือที่รู้จักอีกชื่อหนึ่งคือ แผนปฏิบัติการไทยเข้มแข็งปี 2555 ซึ่งเป็นนโยบายระยะกลาง
และยาว ซึ่งSP2 นี้มีวงเงินรวม 1,431,330 ล้านบาท โดยมีแผนลงทุนในสาขาต่างๆ รวม 13
สาขา โดยส่วนใหญ่เป็นการลงทุนในโครงสร้างพื้นฐาน
ซึ่งผู้รับเหมาจะได้รับประโยชน์จากโครงการดังกล่าว
ไม่ว่าจะเป็นการลงทุนในสาขาการขนส่งและโลจิสติกส์ ซึ่งมีเม็ดเงินลงทุนมากที่สุด คือร้อยละ 39.9
สาขาบริหารจัดการน้ำเพื่อการเกษตร มีสัดส่วนร้อยละ 16.7
นอกจากนี้ยังมีสาขาโครงสร้างพื้นฐานด้านการท่องเที่ยว
การยกระดับโครงสร้างพื้นฐานด้านการศึกษา ปรับปรุงอาคารที่พักตำรวจทหาร
ซึ่งส่วนใหญ่เป็นโครงการที่ส่งผลดีต่อธุรกิจก่อสร้าง

อย่างไรก็ตามภาวะเศรษฐกิจไทยก็ยังคงมีความเสี่ยง
ที่อาจจะส่งผลกระทบต่อการฟื้นตัวของเศรษฐกิจ อาทิ
ความไม่แน่นอนของการฟื้นตัวของเศรษฐกิจโลก ที่อาจจะส่งผลกระทบต่อการจ้างงานปัญหา
เสถียรภาพทางการเมือง ที่ส่งผลต่อความเชื่อมั่นของผู้บริโภคลดลง
แนวโน้มการปรับตัวสูงขึ้นของราคาสินค้าโภคภัณฑ์ที่อาจจะส่งผลกระทบต่อรายจ่ายที่เพิ่มสูงขึ้นของผู้บริโภค
และทิศทางราคาสินค้าโภคภัณฑ์ดังกล่างยังอาจส่งผลกระทบต่อต้นทุนการก่อสร้างให้เพิ่มสูงขึ้นได้

สำหรับภาวะงานก่อสร้างในประเทศในปี 2553 จะมีการเติบโตได้
ถ้าภาครัฐสามารถผลักดันโครงการก่อสร้างต่างๆ ได้อย่างรวดเร็ว
และคาดว่ากลุ่มผู้ประกอบการรับเหมาก่อสร้าง โครงการขนาดใหญ่ของภาครัฐ
คงจะได้รับประโยชน์เพิ่มขึ้นในอนาคต ขณะที่ผู้ประกอบการอสังหาริมทรัพย์ ก็อาจจะมีโครงการใหม่ๆ
ตามมาหลังจากมีความชัดเจนของโครงการลงทุนในโครงสร้างพื้นฐานของภาครัฐ

บริษัทคาดว่างานก่อสร้างภาครัฐจะเป็นแหล่งงานก่อสร้างหลักของบริษัท
เนื่องจากภาคเอกชนได้เกิดภาวะชะงักงันทางด้านการลงทุนอันนื่องจากผลของเศรษฐกิจโลก
อีกทั้งปัญหามาบตาพุด ยังคงต้องใช้เวลาในการแก้ไขสำหรับงานก่อสร้างในต่างประทศ
ยังมีความไม่แน่นอนอยู่บ้าง เนื่องจากภาวะเศรษฐกิจที่ชะลอตัวไปทั่วโลก
โดยจะส่งผลต่อการลงทุนของแต่ละประเทศให้ชะลอตัวตามไปด้วย

ราคาวัสดุต่าง ๆ ที่ใช้ในงานก่อสร้าง มีความผันผวนบ้างและส่วนใหญ่มีแนวโน้มปรับเพิ่มขึ้น
ขณะที่ราคาน้ำมันซึ่งเป็นต้นทุนทางอ้อมต่อต้นทุนการดำเนินงานก็มีแนวโน้มปรับตัวเพิ่มสูงขึ้นด้วย
คาดว่าในปี 2553
ราคาวัสดุก่อสร้างมีโอกาสที่ราคาจะปรับเพิ่มขึ้นตามการฟื้นตัวของเศรษฐกิจโลกและเศรษฐกิจของไทย

(3) การจัดหาผลิตภัณฑ์หรือบริการ

(ก.) ลักษณะการจัดให้ได้มาซึ่งผลิตภัณฑ์

กระบวนการดำเนินการก่อสร้างของบริษัท จะเริ่มต้นตั้งแต่การจัดหางาน เข้าร่วมประมูลหรือติดต่อกับเจ้าของโครงการเพื่อเสนอราคางานก่อสร้าง ดำเนินงานก่อสร้างและส่งมอบผลงานให้แก่ลูกค้า โดยภาพรวมของการดำเนินงานของบริษัท สามารถแสดงได้ด้วยแผนภูมิต่อไปนี้

[]

1.  งานด้านการตลาดและประมาณราคา (Marketing And Estimation)

งานในส่วนงานนี้เป็นขั้นตอนแรก เป็นการติดต่อกับลูกค้าเพื่อเข้าร่วมประมูลงานหรือรับงานก่อสร้าง โดยมีหน้าที่ความรับผิดชอบที่สำคัญดังนี้

-   ตรวจสอบข่าวสารของโครงการใหม่ๆ และสรุปโครงการเป้าหมาย

-   ถอดแบบ เพื่อประมาณต้นทุนงานก่อสร้าง

-   ยื่นประมูลงานหรือเสนอราคาโครงการเป้าหมายที่บริษัท มีคุณสมบัติตามที่ลูกค้ากำหนด

-   บริหารสัญญาก่อสร้างต่างๆ

ช่องทางในการเสนอราคางานก่อสร้าง มี 4 รูปแบบ ได้แก่

-   การประกวดราคาแบบปิด
    เป็นการประกวดราคาที่มีผู้ประกวดราคายื่นเอกสารประกวดราคาทั้งหมด 2 ซอง
    เป็นเอกสารด้านเทคนิคและเอกสารด้านราคา
    โดยเจ้าของงานจะพิจารณาจากเอกสารด้านเทคนิคก่อน
    ผู้ประกวดราคาที่ผ่านการพิจารณาจากเอกสารเทคนิค
    จึงจะได้รับการพิจารณาเอกสารด้านราคาจากเจ้าของงานอีกครั้ง
    หลังจากนั้นเจ้าของงานจะแจ้งว่าใครเป็นผู้ชนะการประกวดราคา

-   การประกวดราคาแบบเปิด
    เป็นการเปิดประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
    แล้วทางเจ้าของงานจะเปิดซองทันที จากนั้นจึงทำการประกาศผู้ชนะการประกวดราคา

-   การประกวดราคาออกแบบและก่อสร้าง เป็นการเสนอราคางานก่อสร้าง
    รวมทั้งการออกแบบให้เป็นไปตามจุดประสงค์ของเจ้าของงาน

-   การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงานโดยตรง
    โดยจะมีการเจรจาต่อรองราคาและเงื่อนไขต่างๆ

รูปแบบการรับงานที่บริษัท ได้ใช้อยู่ในปัจจุบันมี 3 รูปแบบ คือ

-   ผู้รับเหมางานโดยตรง (Main Contractor) การทำงานรับเหมาก่อสร้างบางส่วน
    หรือทั้งหมดของโครงการ โดยมีคู่สัญญาเป็นเจ้าของโครงการ งานก่อสร้างส่วนใหญ่ของบริษัท
    จะเป็นการรับงานโดยตรงจากเจ้าของงาน

-   ผู้รับเหมาช่วง (Sub Contractor) การรับเหมางานบางส่วนหรือทั้งหมดของแต่ละโครงการ
    โดยคู่สัญญาเป็นผู้รับเหมาโดยตรงกับเจ้าของโครงการนั้น
    โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
    ต้องใช้ผู้รับเหมาต่างประเทศ เช่น Foster Wheeler, ABB Lumus, Alstom, Chiyoda
    Corporation, Mitsubishi Heavy Industries และ Marubeni เป็นต้น
    ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัท โดยว่าจ้างให้บริษัท
    เป็นคู่สัญญาในโครงการจำนวนมาก

-   กิจการร่วมค้า (Joint Venture) เป็นการเข้าร่วมทำงานของบริษัทหลายๆ
    บริษัทโดยนำจุดเด่นของแต่ละบริษัท
    มาร่วมกันทำโครงการขนาดใหญ่มากซึ่งต้องการเทคโนโลยีเฉพาะทางและต้องใช้ประสบการณ์จุดเด่นของแต่ละบริษัทมาร่วมกัน
    เช่น กิจการร่วมค้า Taisei – Nishimatsu –NKK – Sino-Thai, กิจการร่วมค้า
    Taisei – Sino-Thai เป็นต้น

2.  งานด้านปฏิบัติการ (Operations)

  หลังจากที่ประมูลงานได้และลงนามในสัญญาระหว่างลูกค้ากับบริษัท เรียบร้อยแล้ว ขั้นตอนต่อไป
  คือการดำเนินการก่อสร้าง ซึ่งเป็นหัวใจหลักของธุรกิจรับเหมาก่อสร้าง
  โดยทางฝ่ายปฏิบัติการจะประสานงานร่วมกับหน่วยงานต่างๆ หน้าที่ของฝ่ายปฏิบัติการมีดังนี้

-   วางแผนการดำเนินการก่อสร้าง ทั้งในส่วนของการจัดทำงบประมาณ
    การจัดทำแผนงานก่อสร้างอย่างละเอียด โดยตรวจสอบความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน
    ทั้งในส่วนของการประมาณการความต้องการเครื่องมือเครื่องจักร วัสดุอุปกรณ์ก่อสร้าง
    การวางแผนกำลังพลและการดำเนินการจัดหาบุคลากร

-   ดำเนินการก่อสร้าง ตามข้อกำหนดในสัญญา

-   การควบคุมคุณภาพ บริษัท มีแผนกควบคุมคุณภาพบริหารจัดการในเรื่องการควบคุมคุณภาพงาน
    เพื่อสร้างความมั่นใจในผลงานว่ามีคุณภาพตามมาตรฐานที่ดี ก่อนส่งมอบให้กับเจ้าของงาน

3.  งานด้านบริหารเครื่องมือเครื่องจักร อุปกรณ์และวัสดุก่อสร้าง (Equipment, Tools and
    Inventory management)

ในงานก่อสร้างจำเป็นต้องมีการใช้เครื่องมือเครื่องจักรซึ่งมีมูลค่าสูงและต้องมีความรู้ความชำนาญในการใช้งาน บริษัท มีการจัดตั้งหน่วยงานศูนย์เครื่องมือกลและศูนย์บริหารอุปกรณ์การก่อสร้าง เพื่อทำหน้าที่ดูแลการใช้งานเครื่องมือและเครื่องจักรให้เป็นไปอย่างมีประสิทธิภาพ ทั้งสองหน่วยงานนี้จะประสานงานร่วมกับฝ่ายปฏิบัติการและฝ่ายประมาณราคาในการจัดเตรียมเครื่องมือเครื่องจักร อุปกรณ์และวัสดุก่อสร้างให้ถูกต้องเป็นไปตามแผนการดำเนินการก่อสร้างที่วางไว้ หน้าที่ของศูนย์เครื่องมือและศูนย์บริหารอุปกรณ์การก่อสร้าง ประกอบด้วย

การจัดหา จัดสรรเครื่องมือและเครื่องจักรให้หน่วยงานได้รับเครื่องมือเครื่องจักร อุปกรณ์และวัสดุก่อสร้างในเวลาที่เหมาะสม 

ให้ความรู้ในการใช้งาน 

ดูแลและบำรุงรักษาให้เครื่องมือเครื่องจักร อุปกรณ์ อยู่ในสภาพที่พร้อมใช้งานอยู่เสมอ

4.  งานด้านการจัดซื้อจัดจ้าง

  ฝ่ายจัดซื้อเป็นฝ่ายที่รับผิดชอบดำเนินการจัดซื้อจัดจ้าง เพื่อใช้ในโครงการก่อสร้างต่างๆ
  ของบริษัท
  โดยในการพิจารณาคัดเลือกวัสดุอุปกรณ์และบริการที่มีคุณภาพสอดคล้องกับข้อกำหนดของสัญญาก่อสร้าง
  จากผู้ขายและผู้ให้บริการที่มีศักยภาพ ในจำนวนที่ถูกต้อง ตรงตามเวลาที่ต้องการใช้งาน
  ในราคาและเงื่อนไขที่เหมาะสม
  ตลอดจนติดตามผลการส่งมอบวัสดุอุปกรณ์และบริการที่จัดซื้อจัดจ้างให้กับโครงการฯ
  อย่างถูกต้องครบถ้วนสมบูรณ์ บริษัทได้นำระบบ Oracle
  มาใช้ในการควบคุมและออกใบสั่งซื้อสั่งจ้าง

ส่วนงานจัดซื้อ

การจัดหาวัสดุและอุปกรณ์เพื่อการก่อสร้าง

ในการจัดซื้อวัสดุอุปกรณ์และบริการเพื่อประกอบงานก่อสร้าง บริษัท มีจำนวนผู้จัดจำหน่าย
(Supplier) ที่ผ่านการคัดเลือกและเป็นที่ยอมรับของผู้ประกอบการก่อสร้างทั่วไปเป็นจำนวนมาก
โดยส่วนใหญ่เป็นผู้ประกอบการภายในประเทศ

การจัดหาวัสดุอุปกรณ์และบริการ เพื่อใช้ในการก่อสร้างนั้น บริษัท
สามารถจัดซื้อโดยตรงกับผู้ประกอบการ (Manufacturer) หรือซื้อผ่านตัวแทน (Supplier
representative agent) ภายในประเทศ หรือซื้อจากต่างประเทศโดยตรง
ในการสั่งซื้อวัสดุอุปกรณ์ (Main material) และบริการนั้น ในบางรายการบริษัท มีการซื้อเป็น
Big lot โดยมีกำหนดระยะเวลาส่งมอบ (Schedule) ที่แน่นอน ซึ่งทำให้บริษัท
มีอำนาจต่อรองมากขึ้น

แนวทางในการดำเนินการจัดซื้อจัดจ้าง

- วางแผนการจัดซื้อจัดจ้างร่วมกับผู้บริหารโครงการที่รับมอบหมายให้บริหารโครงการที่เปิดขึ้น

- คัดเลือกผู้ขาย/ผู้ให้บริการที่มีศักยภาพจาก บัญชีรายชื่อผู้ขาย/บัญชีผู้ให้บริการ ของฝ่ายจัดซื้อ,
ข้อกำหนดตามสัญญา เป็นหลัก

- จัดส่งรายละเอียดความต้องการวัสดุอุปกรณ์/บริการ ให้ ผู้ขาย/ผู้ให้บริการ
และนัดชี้แจงรายละเอียดเพิ่มเติมในกรณีที่วัสดุอุปกรณ์/บริการ มีรายละเอียดและความซับซ้อนมาก
พร้อมกำหนดเวลาการเสนอราคา

- ฝ่ายจัดซื้อทำการตรวจสอบความถูกต้องของการเสนอราคา สรุปเปรียบเทียบราคาและเงื่อนไขที่
ผู้ขาย/ผู้ให้บริการ แต่ละรายเสนอเข้ามา
และเจรจาต่อรองราคาและเงื่อนไขกับผู้ขาย/ผู้ให้บริการที่เสนอราคาและเงื่อนไขที่ดีที่สุด

- ฝ่ายจัดซื้อสรุป ผู้ขาย/ผู้ให้บริการที่เสนอราคาและเงื่อนไขที่ดีที่สุดจากการเจรจาครั้งล่าสุด
พร้อมให้ความเห็นเสนอขออนุมัติต่อผู้บริหาร

- ดำเนินการออกใบสั่งซื้อสั่งจ้างให้กับ ผู้ขาย/ผู้ให้บริการ ที่ได้รับการคัดเลือก

- ติดตามผลการส่งมอบวัสดุอุปกรณ์และบริการ

ทั้งนี้ บริษัท เลือกพิจารณา ผู้ขาย/ผู้ให้บริการ ทั้งจากผู้ผลิตโดยตรงและตัวแทนจำหน่าย
โดยพิจารณากระจายการจัดซื้อจัดจ้างไม่ให้กระจุกตัวอยู่เฉพาะรายใดรายหนึ่ง
เพื่อลดความเสี่ยงจากความสามรถในการดำเนินการของ ผู้ขาย/ผู้ให้บริการ เอง และ
เปิดกว้างให้กับผู้ขาย/ผู้ให้บริการ ทุกรายแข่งขันในเรื่อง คุณภาพ ราคา และ
เงื่อนไขภายใต้เกณฑ์เดียวกัน ด้วยความโปร่งใส ตรวจสอบได้
เพื่อให้ได้วัสดุอุปกรณ์และบริการที่สอดคล้องกับความต้องการของบริษัท มากที่สุด

สภาพปัญหาเกี่ยวกับวัตถุดิบ

ความผันผวนของราคาวัสดุต่างๆ ที่ใช้ในงานก่อสร้าง โดยส่วนใหญ่แนวโน้มเป็นการปรับเพิ่มขึ้น
โดยมีสาเหตุมาจาก

1.  ปัญหาวัตถุดิบ มีแนวโน้มปรับตัวเพิ่มสูงขึ้นตามการเพิ่มขึ้นของราคาน้ำมันเชื้อเพลิง
    ซึ่งมีแนวโน้มปรับเพิ่มขึ้นตามภาวะเศรษฐกิจที่เริ่มฟื้นตัว

2.  ปัญหาเนื่องจากการขาดแคลนแรงงาน (Skilled Labor) ในบางสาขายังคงมีอยู่บ้าง

ส่วนงานจัดจ้าง

การจัดหาผู้รับเหมาย่อย (Subcontractor)
ที่ตรงกับความต้องการของแต่ละงานในแต่ละหน่วยงาน มีกระบวนการจัดจ้าง ดังนี้

-   ตรวจสอบรายละเอียดงานที่ต้องการสั่งจ้าง

-   คัดเลือกรายชื่อผู้รับเหมา ตามข้อกำหนดของสัญญา (ถ้ามี)
    โดยคัดเลือกจากรายชื่อผู้รับเหมาที่ขึ้นทะเบียนไว้ และรายชื่ออื่น ๆ ตามความเหมาะสม

-   เชิญผู้รับเหมามารับแบบและชี้แจงรายละเอียดเพื่อเสนอราคา

-   รวบรวมใบเสนอราคาและทำการเปรียบเทียบราคาพร้อมเงื่อนไข

-   เจรจาต่อรองกับผู้รับเหมาที่เสนอราคาและเงื่อนไขดีที่สุด

-   สรุปเลือกผู้รับเหมาและนำเสนอผู้บริหารเพื่ออนุมัติการจ้าง

-   ติดต่อประสานงานระหว่างผู้บริหารโครงการและผู้รับเหมาที่ได้รับคัดเลือก
    เพื่อประชุมทำความเข้าใจและวางแผนการทำงาน

จำนวนผู้จำหน่ายวัตถุดิบ

บริษัท มีการจัดทำทำเนียบผู้จัดจำหน่าย (Supplier) และผู้รับเหมาย่อย (Subcontractor)
ที่ยอมรับได้ (ASL-Acceptable Supplier List) ซึ่งในปัจจุบันมีจำนวนผู้จัดจำหน่าย
(Supplier) และผู้รับเหมาย่อย (Subcontractor) อยู่ในทำเนียบของบริษัท จำนวนมาก
โดยที่บริษัท ไม่มีการสั่งซื้อวัสดุอุปกรณ์ บริการ จากผู้จัดจำหน่าย (Supplier)
รายใดรายหนึ่งเกินกว่า 30% ของรายได้รวมและบริษัท ไม่มีการว่าจ้างผู้รับเหมาย่อย
(Subcontractor) รายใดรายหนึ่งเกินกว่า 30% ของรายได้รวม

ส่วนงานสนับสนุนของบริษัท ประกอบไปด้วยหน่วยงานต่อไปนี้

-   งานด้านการเงินและบัญชี

งานด้านการเงิน ดูแลรับผิดชอบในส่วนของ การจัดหาเงินทุนหมุนเวียนในโครงการก่อสร้าง รวมถึงการติดตามเรียกเก็บเงินตามสัญญาก่อสร้าง การจ่ายเงินแก่ Supplier และการทำหนังสือค้ำประกัน

งานด้านบัญชี ดูแลรับผิดชอบในส่วนของการจัดทำรายงานทางการเงินต่าง ๆ เพื่อเสนอต่อผู้บริหารและองค์กรภายนอก เช่น ตลาดหลักทรัพย์แห่งประเทศไทย การยื่นภาษีอากร 

-   งานด้านทรัพยากรบุคคล

ดูแลรับผิดชอบในส่วนของ งานสรรหาว่าจ้างงานพัฒนาบุคลากรและฝึกอบรม งานบริหารค่าตอบแทน
งานสวัสดิการ งานแรงงานสัมพันธ์

เมื่อมีการเปิดหน่วยงานก่อสร้างใหม่ ฝ่ายทรัพยากรบุคคลของบริษัท
มีหน้าที่ในการจัดบุคลากรในการทำงาน
เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
เพื่อให้การดำเนินงานมีประสิทธิภาพสูงสุด
โดยจะมีการแต่งตั้งแต่ผู้จัดการโครงการซึ่งเป็นผู้รับผิดชอบในทุกๆ ด้านของโครงการ
ไปจนถึงจำแนกประเภทและจำนวนคนงานตามหน้าที่ของงานแต่ละประเภท
โดยหากงานใดที่จำเป็นต้องใช้เทคโนโลยีพิเศษ บริษัท ก็จะดำเนินการจัดหาผู้เชี่ยวชาญในด้านนั้นๆ
เข้ามาดำเนินการโดยตรง

-   งานด้านระบบเทคโนโลยีสารสนเทศ

ดูแลรับผิดชอบในการดำเนินการติดตั้ง พัฒนาและบำรุงรักษาระบบเทคโนโลยีสารสนเทศขององค์กร
บริษัท
มีการนำโปรแกรมและเทคโนโลยีสมัยใหม่เข้ามาใช้ในองค์กรเพื่อเพิ่มประสิทธิภาพในการทำงาน

-   งานด้านบริหารงานทั่วไปและกฎหมาย

ดูแลรับผิดชอบโดยฝ่ายธุรการทั่วไป ซึ่งแบ่งเป็น 2 ส่วนคือ ธุรการทั่วไปและธุรการสนาม

สำหรับส่วนของธุรการทั่วไป งานหลักแบ่งเป็น 4 ส่วนคือ งานธุรการสำนักงาน
งานอาคารและสถานที่ งานยานพาหนะ และงานด้านประกันภัย
ซึ่งเป็นงานสนับสนุนให้การดำเนินงานหลักเป็นไปได้อย่างราบรื่น

สำหรับส่วนของธุรการสนาม งานหลักแบ่งเป็น 5 ส่วนคือ งานด้านธุรการสนามทั่วไป
งานด้านบุคคลและแรงงานสัมพันธ์ งานด้านจัดซื้อ จัดหาและจัดจ้าง งานด้านบัญชีและการเงิน
งานอื่น ๆ ที่ได้รับมอบหมายจากบริษัทซึ่งเป็นงานสนับสนุนให้โครงการนั้นดำเนินได้ด้วยความราบรื่น
สำเร็จลุล่วงตามวัตถุประสงค์และเป้าหมายที่กำหนดไว้

-   งานด้านกฎหมาย

สำหรับงานในส่วนกฎหมายมีหน้าที่ดูแลรับผิดชอบในการดำเนินการเกี่ยวกับ การดำเนินคดี
การบังคับคดี การให้คำปรึกษางานด้านนิติกรรมสัญญาต่างๆ

-   งานด้านพัฒนาธุรกิจและวิเคราะห์โครงการ

ดูแลรับผิดชอบในการหาโอกาสทางธุรกิจใหม่ๆ
ร่วมมือกับฝ่ายประมาณราคาในการหาช่องทางทางการตลาดใหม่ ๆ
ศึกษาความเป็นไปได้ของโครงการต่าง ๆ ประเมินศักยภาพของเจ้าของงานและคู่ค้า

2.  ผลกระทบต่อสิ่งแวดล้อม

นอกเหนือไปจากศักยภาพของบริษัท
ที่สามารถรองรับงานก่อสร้างโครงการขนาดใหญ่อันเป็นส่วนสำคัญต่อการพัฒนาประเทศแล้ว บริษัท
ได้ให้ความสำคัญต่อการลดผลกระทบต่อสิ่งแวดล้อมและชุมชนที่ตั้งอยู่รายล้อมหน่วยงานก่อสร้างของบริษัท
ซึ่งถือเป็นนโยบายที่จะร่วมเป็นส่วนหนึ่งของการพัฒนาสังคมอย่างยั่งยืน
ให้ความสำคัญกับการพัฒนาโครงสร้างพื้นฐานและการคงคุณภาพความเป็นอยู่ที่ดีของชุมชนให้สามารถดำเนินการควบคู่กันไปได้อย่างราบรื่น
เกิดการปฏิสัมพันธ์ต่อกันอย่างฉันท์มิตร
และร่วมกันสนับสนุนการพัฒนาประเทศผ่านทางโครงการก่อสร้างที่บริษัท
ได้รับความไว้วางใจให้เป็นผู้รับผิดชอบ ให้สามารถดำเนินการสำเร็จลุล่วงไปได้เป็นอย่างดี

บริษัท ตระหนักถึงผลกระทบต่อสิ่งแวดล้อมเป็นสำคัญ นอกจากการปฏิบัติงานตามกฎระเบียบปฏิบัติ
ในการอนุรักษ์สิ่งแวดล้อมแล้วบริษัท
ได้เตรียมมาตรการรองรับผลกระทบต่อสิ่งแวดล้อมที่อาจเกิดขึ้นจากการดำเนินงานไว้แล้วดังนี้

มาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อมเบื้องต้นระหว่างก่อสร้าง

มาตรการลดผลกระทบและมาตรการติดตามตรวจสอบคุณภาพสิ่งแวดล้อม
ที่จัดทำขึ้นนี้เป็นเพียงมาตรการเบื้องต้น
อาจจะมีมาตรการเพิ่มเติมตามข้อเสนอแนะของผู้เชี่ยวชาญและหน่วยงานราชการที่เกี่ยวข้อง
ซึ่งบริษัท ได้วางแนวทางการปฏิบัติไว้ดังนี้

คุณภาพอากาศ

1)  จัดเก็บและทำความสะอาดบริเวณพื้นที่ก่อสร้าง
    เพื่อป้องกันการฟุ้งกระจายของฝุ่นละอองตลอดระยะเวลาก่อสร้างพร้อมทั้งจัดระเบียบการวางวัสดุ/อุปกรณ์ต่างๆ
    ไว้ในคลังเก็บเครื่องมือ

2)  ใช้น้ำฉีดพรมบริเวณที่อาจก่อให้เกิดการฟุ้งกระจายของฝุ่นละออง เช่น
    บริเวณที่มีการเปิดหน้าดินหรือขุดเจาะหน้าดิน

3)  ต้องใช้ตาข่ายกั้นระหว่างพื้นที่ก่อสร้างที่ติดกับชุมชนใกล้เคียง
    โดยใช้ตาข่ายที่มีความหนามากเพียงพอที่จะกรองฝุ่นละอองจากการก่อสร้างให้มีปริมาณในระดับที่ยอมรับได้

4)  มีการดูแลสภาพเครื่องยนต์/เครื่องจักรกลต่างๆ ที่ใช้ในพื้นที่ก่อสร้างเพื่อป้องกันการปล่อยเขม่า
    ฝุ่นละออง ตลอดจนให้มีการล้างรถโดยเฉพาะบริเวณด้านล่างและล้อรถ
    เมื่อต้องการเคลื่อนย้ายออกจากพื้นที่ก่อสร้าง

5)  เนื่องจากการก่อสร้างจำเป็นต้องมีการเพิ่มการจราจร ซึ่งบริษัท
    จัดให้มีป้ายสัญญาณเพื่อความคล่องตัวและความปลอดภัยในการจราจรและลดปัญหามลภาวะที่เกิดขึ้นในสภาพการจราจรที่เพิ่มขึ้น

6)  ตรวจตราดูแลบำรุงรักษา เส้นทางจราจรสาธารณะที่ร่วมใช้งานให้อยู่ในสภาพเดิมหรือดีขึ้น
    รวมทั้งปฏิบัติตามระเบียบขนส่งอย่างเคร่งครัด

7)  กำหนดให้รถบรรทุกที่วิ่งในบริเวณพื้นที่ก่อสร้างไม่เกิน 40 กิโลเมตรต่อชั่วโมง

เสียง

1)  กำหนดเวลาตอกเข็มให้ไม่ตรงกับเวลาที่ประชาชนพักผ่อนในช่วงกลางคืน
    โดยเฉพาะบริเวณก่อสร้างที่อยู่ใกล้ชุมชนและไม่ตรงกับเวลาที่นักเรียนทำกิจกรรมการเรียนการสอนในตอนกลางวัน

2)  ใช้เครื่องยนต์หรือเครื่องจักรที่มีการบำรุงรักษาอย่างสม่ำเสมอเพื่อป้องกันเสียงดังเกินควร

3)  ใช้แนวรั้วปิดบังเสียงกรณีที่เครื่องจักรทำงานใกล้ชิดกับชุมชน

ผลกระทบกับแหล่งชุมชนใกล้เคียง

1)  มีผู้แทนของบริษัท เข้าร่วมฟังชี้แจงในการประชุมกรรมการหมู่บ้าน หรือ อบต.
    ในเรื่องที่เกี่ยวข้องกันการดำเนินงานของบริษัท

2)  ติดป้ายประกาศแจ้งรายละเอียด ชื่อและสถานที่ติดต่อเพื่อรับคำร้องเรียนและรับข้อเสนอแนะ
    พร้อมทั้งรายงานผลการติดตามสภาวะสิ่งแวดล้อม อุบัติเหตุจราจร

3)  ให้ความช่วยเหลือแก่ชุมชน ดังที่บริษัท มีนโยบายในการช่วยเหลือสังคม
    โดยการมอบทุนการศึกษาและอุปกรณ์การศึกษา และการก่อสร้างอาคารเรียน อาคารห้องสมุด
    ให้แก่โรงเรียนต่างๆ ที่ขาดแคลนในบริเวณหน่วยงานก่อสร้าง บริษัท
    ยังคงสานต่อนโยบายช่วยเหลือสังคมอย่างต่อเนื่อง

4)  ในกรณีเกิดปัญหามวลชน

-   เร่งแจ้งหน่วยราชการเพื่อเป็นผู้ไกล่เกลี่ย

-   ติดตามผลสรุปทำรายงานทุกสัปดาห์ จนสิ้นสุดปัญหา

บริษัท
ได้ดำเนินการตามมาตรการลดผลกระทบสิ่งแวดล้อมและมาตรการติดตามตรวจสอบคุณภาพของสิ่งแวดล้อมเบื้องต้นระหว่างก่อสร้างอย่างเคร่งครัดเพื่อให้เกิดผลกระทบต่อสิ่งแวดล้อมและชุมชนให้น้อยที่สุดเท่าที่จะเป็นไปได้

ความปลอดภัย อาชีวอนามัย และสภาพแวดล้อมในการทำงาน

บริษัทถือว่าความสำเร็จที่สมบูรณ์ของงานต้องมาพร้อมกับความปลอดภัยของพนักงานและลูกจ้างรวมไปถึงผู้มีส่วนร่วมทุกคน
ภายใต้สำนึกที่ว่าความปลอดภัยมิใช่เป็นเพียงแต่กฎหมายหรือข้อบังคับที่จะต้องปฏิบัติตามแต่ความปลอดภัยเป็นเรื่องของคุณธรรมและมนุษยธรรม
เป็นสิทธิที่ผู้ร่วมงานทุกคนจะต้องได้รับ ความปลอดภัยจึงถือเป็นคุณค่าอันหนึ่งขององค์กร
ที่ถือปฏิบัติมาและจะต้องสืบทอดต่อไป
ผู้บริหารและพนักงานทุกคนจะได้รับมอบหมายให้รับผิดชอบดูแลความปลอดภัยตามส่วนงานเป็นลำดับ
โดยมิให้ถือว่าความปลอดภัยเป็นส่วนเพิ่มเติม
แต่ความปลอดภัยเป็นงานที่จะต้องทำให้สำเร็จและจะต้องคำนึงถึงก่อนเสมอ

นโยบายความปลอดภัย

1.  บริษัทจะส่งเสริมและสร้างสรรค์ให้มีการทำงานอย่างปลอดภัยและรักษาไว้ซึ่งสิ่งแวดล้อม

2.  บริษัทถือว่าผู้ปฏิบัติงานทุกคนเป็นทรัพยากรที่มีคุณค่าของบริษัท ดังนั้นความปลอดภัยของ
    ผู้ปฏิบัติงานจึงเป็นนโยบายที่สำคัญของบริษัท

3.  บริษัทจะให้การสนับสนุนเพื่อก่อให้เกิดความปลอดภัยในการทำงานจัดเครื่องมือ
    เครื่องใช้ที่มีสภาพปลอดภัยรวมทั้งจัดให้มีสภาพการทำงาน และมีวิธีการทำงานที่ปลอดภัย
    ตลอดจนส่งเสริมให้ความรู้แก่ผู้ปฏิบัติงาน และจูงใจให้เกิดการทำงานได้อย่างปลอดภัย

4.  บริษัทกำหนดเป็นนโยบายให้มีคณะกรรมการความปลอดภัย อาชีวอนามัยและสภาพแวดล้อม
    เพื่อวางแผนงาน โครงการเกี่ยวกับความปลอดภัย
    ตลอดจนบริหารและพัฒนาแผนงานโครงการให้สัมฤทธิ์ผลอย่างมีประสิทธิภาพ

5.  บริษัทกำหนดเป็นนโยบายให้ผู้บังคับบัญชาทุกคนต้องมีหน้าที่ดูแลรับผิดชอบในเรื่อง
    ความปลอดภัยในการทำงานของผู้ใต้บังคับบัญชาให้เป็นไปตามระเบียบและกฎแห่ง
    ความปลอดภัยที่บริษัท กำหนดขึ้นโดยเข้มงวดกวดขัน

6.  บริษัทกำหนดเป็นนโยบายให้ผู้ปฏิบัติงานทุกคนต้องมีหน้าที่รับผิดชอบในการ
    ปฏิบัติงานให้เกิดความปลอดภัยแก่ตนเองและเพื่อนร่วมงาน
    และเป็นไปตามระเบียบกฎแห่งความปลอดภัยที่บริษัท กำหนดขึ้นโดยเคร่งครัด

7.  บริษัทกำหนดเป็นนโยบายให้พนักงานทุกระดับมีหน้าที่และส่วนร่วมในการป้องกันและรักษาสิ่งแวดล้อม
    ควบคุมและป้องกันผลกระทบใดๆต่อสิ่งแวดล้อมภายใต้ขอบเขตที่กฎหมายกำหนดรวมถึงให้การสนับสนุนต่อการดำรงค์รักษาสิ่งแวดล้อมตามนโยบายสิ่งแวดล้อมแห่งชาติ

องค์ประกอบสำคัญของงานความปลอดภัย (Key element of safety plan)

-   มาตรฐานความปลอดภัย อาชีวอนามัยและสิ่งแวดล้อม (Company HSE manual)

-   การอบรมให้กับพนักงานทุกระดับ (Safety training programs for all staff
    position)

-   การอบรมให้ความรู้และปลูกฝังทัศนคติที่ดีแก่ผู้เข้าใหม่ (New employee orientation and
    training program)

-   กิจกรรมส่งเสริม สนับสนุนและให้รางวัลความปลอดภัย (Safety promotion and
    incentive program)

-   การประเมินความเสี่ยงและการป้องกัน (Job safety analysis (JSA) program for
    all major and high risk work)

-   ระบบการสอบสวนและรายงานอุบัติเหตุเพื่อการปรับปรุงแก้ไข (Accident investigation
    and reporting system with follow up corrective measures)

-   การจัดทำสถิติและการวิเคราะห์ (Accident statistic and analysis)

-   การจัดเตรียมวิธีการทำงานและการป้องกันก่อนเริ่มงาน (Preparing work method
    statement and accident prevention method)

-   การกำกับดูแลและการตรวจความปลอดภัย (Safety audit and inspection)

นอกจากการดำเนินการป้องกันโดยมาตรการต่าง ๆ แล้ว
บริษัทได้แบ่งขั้นตอนการบริหารจัดการงานความปลอดภัยฯ ออกเป็น 2 ส่วนใหญ่ๆ คือ

1. แผนงานความปลอดภัย ( Safety Plan )
ประกอบไปด้วยการอบรมปฐมนิเทศให้ความรู้กับผู้ปฏิบัติงานใหม่, อบรมหัวหน้างาน/ผู้ควบคุมงาน,
การจัดตั้งคณะกรรมการความปลอดภัย, การตรวจสอบอุปกรณ์ เครื่องมือ,
การตรวจสอบเครื่องจักร, การชี้บ่งอันตรายและประเมินความเสี่ยง,
การจัดทำระเบียบและคู่มือความปลอดภัย, Safety Talk/Toolbox Talks,
การตรวจสอบพื้นที่การทำงาน, การจัดทำแผนฉุกเฉินและแผนป้องกันระงับอัคคีภัย,
การจัดกิจกรรมส่งเสริมความปลอดภัย เป็นต้น

2. ส่วนการของการปฏิบัติงาน ( Safety Procedure )
ส่วนของการปฏิบัติงานนั้นจะเป็นการควบคุมวิธีการทำงานให้เป็นไปตามขั้นตอนที่กำหนดไว้
ซึ่งประกอบไปด้วย การจัดทำเขตก่อสร้าง, การติดตั้งป้ายเตือนและสัญญาณเตือน,
การสวมใส่อุปกรณ์คุ้มครองความปลอดภัยส่วนบุคคล, การทำงานบนที่สูง, การป้องกันการพลัดตก,
การทำงานเกี่ยวกับนั่งร้าน, การทำงานขุด/หลุมลึก, การทำงานกับเครื่องจักร,
การทำงานในสถานที่อับอากาศ, การปฏิบัติงานเกี่ยวกับไฟฟ้า, การทำงานเกี่ยวกับงานยกของหนัก,
การจัดจราจร, ระบบใบขออนุญาตในการทำงาน, House Keeping เป็นต้น

อย่างไรก็ตามกระบวนการและวิธีการต่างๆที่ได้กำหนดขึ้นนั้น บริษัทได้อาศัยการตรวจสอบ
การเฝ้าระวัง และการประเมินผลเป็นระยะ
เพื่อนำผลที่ได้มาปรับปรุงพัฒนากระบวนการและวิธีการทำงานให้มีประสิทธิภาพและความปลอดภัยสูงสุดต่อผู้ปฏิบัติงาน
เพื่อให้เป็นที่ไว้วางใจของลูกค้าต่อไป

ในปี 2552 ที่ผ่านมา บริษัท ได้จัดงานฉลองความสำเร็จในการทำงานครบ 24 ล้านชั่วโมง
โดยไม่มีอุบัติเหตุถึงขั้นหยุดงานให้กับพนักงานและลูกจ้างที่โครงการก่อสร้างประกอบ Module
Pluto LNG แหลมฉบัง จ.ชลบุรี และจัดงานฉลองความสำเร็จในการทำงานครบ 3 ล้านชั่วโมง
โดยไม่มีอุบัติเหตุถึงขั้นหยุดงาน ให้กับพนักงานและลูกจ้างที่โครงการก่อสร้าง SPE-II Project
นิคมอุตสาหกรรมมาบตาพุด จ.ระยอง, จัดงานฉลองความสำเร็จในการทำงานครบ 1.5
ล้านชั่วโมง โดยไม่มีอุบัติเหตุถึงขั้นหยุดงาน ให้กับพนักงานและลูกจ้างที่โครงการก่อสร้าง SE
Project นิคม อุตสาหกรรมเอเชีย จ.ระยอง และจัดงานฉลองความสำเร็จในการทำงานครบ 1
ล้านชั่วโมง โดยไม่มีอุบัติเหตุถึงขั้นหยุดงาน ให้กับพนักงานและลูกจ้างโครงการก่อสร้าง TPO
Project นิคมอุตสาหกรรมเอเชีย จ.ระยอง
เพื่อให้พนักงานและลูกจ้างได้มีขวัญและกำลังใจในการทำงานบนพื้นฐานของความปลอดภัย
อาชีวอนามัยและสิ่งแวดล้อม อีกทั้งเป็นการสร้างจิตสำนึกให้แก่ผู้ปฏิบัติงาน
รวมถึงการประชาสัมพันธ์ชื่อเสียงองค์กร ที่มุ่งมั่นสร้างมาตรฐานความปลอดภัย อาชีวอนามัย
และสภาพแวดล้อมในการทำงานที่ดี นอกจากนั้นแล้ว ยังได้จัดกิจกรรมสุ่มตรวจปัสสาวะ
ของผู้ปฏิบัติงานทั้งสิ้น จำนวนทั้งสิ้น 5,588 คน
สำหรับผู้ที่ตรวจสอบพบสารแอมเฟตามีนส์ในปัสสาวะจะดำเนินการส่งบำบัด
เมื่อหายขาดแล้วก็จะรับกลับเข้าทำงานตามนโยบายของรัฐบาล และได้จัดให้มีการสุ่มตรวจวัดปริมาณ
แอลกอฮอล์ของผู้ปฏิบัติงาน ก่อนเข้ามาทำงานในพื้นที่โครงการ จำนวนทั้งสิ้น 5 โครงการ
และได้จัดส่งเสริมความปลอดภัย อาชีวอนามัย และสิ่งแวดล้อมประจำปี 2552
โดยการจัดกิจกรรมประกวดหน่วยงานดีเด่นด้านความปลอดภัยฯขึ้น
เพื่อเป็นการกระตุ้นให้พนักงานและลูกจ้างทุกคนในบริษัท
มีส่วนร่วมในการดำเนินงานกิจกรรมความปลอดภัย

 (4) งานที่ยังไม่ส่งมอบเฉพาะงานโครงการที่มีมูลค่าสูง

-   งานที่ยังไม่ส่งมอบ ณ วันสิ้นงวด 31 ธันวาคม 2552 ที่มีมูลค่ามากกว่า 10%
    ของรายได้รวมมีดังนี้

+--------------------------------------+-----------------+------------+
| ชื่อโครงการ                            | เจ้าของงาน       | ที่ตั้ง        |
+======================================+=================+============+
| โครงการระบายน้ำอุปโภคและบริโภค          | เทศบาลนครราชสีมา | นครราชสีมา  |
| เทศบาลนครราชสีมา                      |                 |            |
+--------------------------------------+-----------------+------------+
| โครงการก่อสร้างศูนย์ราชการกรุงเทพมหานคร   | บจก.ธนารักษ์พัฒนา  | กร         |
| อาคาร A(สัญญาที่ 2)                     |                 | ุงเทพมหานคร |
|                                      | สินทรัพย์          |            |
+--------------------------------------+-----------------+------------+
| โครงการก่อสร้างหลังคาคลุมพื้นชั้น 2          | วัดพระธรรมกาย    | ปทุมธานี     |
|                                      |                 |            |
| อาคารมหารัตนวิหารคด                    |                 |            |
+--------------------------------------+-----------------+------------+